Euroopa Liidu Nõukogu Esmaspäev, 6. juuni: Luksemburgis toimub Euroopa Liidu tööhõive, sotsiaalpoliitika, tervise- ja tarbijakaitse nõukogu (EPSCO) istung. Kohtumine keskendub eranditult tervishoiuküsimustele.    Neljapäev, 9.-10. juuni: Luksemburgis toimub Euroopa Liidu justiits- ja siseküsimuste nõukogu istung.    Nõukogus loodetakse saavutada kokkulepe üldises lähenemisviisis infosüsteemide vastu suunatud  ründeid käsitleva direktiivi eelnõu suhtes. Ministreid oodatakse andma poliitilisi juhtnööre, saavutamaks kompromissi eelnõu põhipunktides Euroopa Parlamendi ja nõukogu määruse, mis käsitleb kohtualluvust, kohaldatavat õigust ning otsuste ja ametlike dokumentide tunnustamist ja täitmist pärimisasjades ning Euroopa pärimistunnistuse loomist kohta.    Reede, 10. juuni: Luksemburgis toimub Euroopa Liidu transpordi, telekommunikatsiooni ja energeetika nõukogu istung. Kohtumine keskendub  energeetikaküsimustele.    Nõukogu istungite kohta loe lisaks aadressil  http://www.consilium.europa.eu/App/TransparencyCouncil/default.aspx?lang=en&cmsid=1119     Euroopa Komisjon Esmaspäev, 6. juuni: Euroopa Komisjon esitab korruptsioonivastase võitluse paketi, mis koosneb teatisest ulatusliku korruptsioonivastase poliitika kohta ja otsusest korruptsioonivastase  tegevuse hindamismehhanismi kehtestamiseks. Lisaks esitatakse Euroopa Nõukogu korruptsioonivastase riikide ühendusega (GRECO) sel eesmärgil tehtava koostöö aruanne ja erasektori korruptsiooni käsitleva EL Nõukogu raamotsuse täitmise aruanne. Algatused on osa sisejulgeoleku strateegia raames kavandatud meetmetest.    Teisipäev, 7. juuni: Euroopa Komisjon esitab tõhustatud majandus- ja eelarvepoliitika koordinatsioonimehhanismi, Euroopa poolaasta raames esimest korda riigipõhised poliitikasoovitused. Antav  hinnang ja soovitused põhinevad liikmesriikide majandusolukorra analüüsil ning hindavad, kas ja kuivõrd stabiilsus- ja lähenemisprogrammis ning Euroopa 2020 strateegia täitmiseks koostatud reformiprogrammis kavandatud meetmed on asjakohased ning vastavad iga riigi tegelikele vajadustele ja probleemidele. Soovitused esitatakse arutamiseks ja kinnitamiseks Euroopa Ülemkogule.    Loe lähemalt Euroopa Komisjoni veebilehelt http://ec.europa.eu/news/economy/110113_1_et.htm    Euroopa Parlament Esmaspäev, 6. - 9. juuni: Strasbourgis toimuval Euroopa Parlamendi täiskogu istungil on hääletusel ELi 2014.-2020. aasta eelarve külmutamise teema, Eurovignette'i reeglite muutmine ning Bulgaaria ja Rumeenia Schengeni alaga liitumine. Lisaks on päevakorras kolibakteri epideemia Saksamaal ja mujal, Ungari uue põhiseaduse vastavusse viimine ELi väärtustega ning ELi-Venemaa tippkohtumise ettevalmistamine, muu hulgas  viisarežiimi lihtsustamise kava.    Loe lähemalt Euroopa Parlamendi täiskogu uudiskirjast http://www.europarl.europa.eu/et/pressroom/newsletter     Muud sündmused Neljapäev, 9.-11. juuni: Amsterdamis toimub iga-aastane Euroopa kultuuripärandikongress ning Euroopa Liidu kultuuripärandi Europa Nostra auhinna tseremoonia. 27 võitjat valiti välja 31 riigist esitatud ligikaudu 140 projekti hulgast.    Loe lähemalt Europa Nostra kodulehelt http://www.europanostra.org/ ja Euroopa Komisjoni kodulehelt  http://ec.europa.eu/culture/our-programmes-and-actions/doc623_en.htm